paragraph_text: Selo je nastalo naseljavanjem stanovništva iz Molva krajem 19. stoljeća na područje tzv. konaka, nastamba prvotno korištenih za privremen boravak na poljoprivrednom dobru prigodom sezonskih radova. Nakon Drugoga svjetskog rata stalan je pad broja stanovnika, usred iseljavanja i smanjenja prirodnog prirasta. Stanovništvo se većinom bavi poljoprivredom.